Diari Oficial de la Generalitat Valenciana


Sumari del DOGV 2232, del 22-03-1994 (1994/830943)

ACORD de 7 de març de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament de Bocairent.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2232

Data del DOGV
:   22-03-1994

Secció del DOGV
:   ALTRES DISPOSICIONS

Número del document
:   1994/830943


Data del document
:   07-03-1994

Organisme emissor
:   Conselleria d'Administració Pública

Tipus de document
:   Acord

ACORD de 7 de març de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Bocairent. [94/1802]  
El Govern Valencià, en la reunió del dia 7 de març de 1994, adoptà l'acord següent:  
L'Ajuntament de Bocairent, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura del carrer Batalla de Lepanto, d'aquesta localitat.  
Aquesta declaració d'urgent ocupació es justifica en el fet que és una obra inclosa en els plans provincials d'obres i serveis de 1992 i 1993 de la Diputació Provincial de Valencia, i en el requeriment efectuat per l'esmentada entitat perquè les obres queden totalment executades dins de l'exercici següent a aquell en què va ser concedida la subvenció. Per tant, l'Ajuntament ha de disposar dels terrenys com més prompte millor.  
Sotmès l'expedient a informació pública, un dels afectats ha presentat al·legacions, que han estat estimades per la corporació en la sessió plenària del dia 24 de juliol de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Bocairent per a l'execució del projecte d'obertura del carrer Batalla de Lepanto.  
Llista de béns afectats:  
Finca número 1.  
Propietari: Sr. Sixto Belda Domínguez.  
Domicili: c/ del Bisbe Miró, 21.  
Descripció: parcel·la 002, illa 78, plànol parcel·lari del cadastre d'urbana 05, amb una superfície total de 928 m2 (coberts 416 m2 i descoberts 512), al c/ de Juan Beneyto Bernacer, núm. 4.  
Límits: al davant, amb el carrer de Juan Beneyto Bernacer; a la dreta entrant, esquerra i fons, amb els terrenys del Sr. Sixto Belda Domínguez.  
Superfície que s'ha d'expropiar: 398,80 m2, sobre els quals hi ha construït un edifici destinat a almàssera.  
Finca número 2.  
Propietari: Sr. Sixto Belda Domínguez.  
Domicili: c/ del Bisbe Miró, 21.  
Descripció: parcel·la 013, illa 78, plànol parcel·lari del cadastre d'urbana 05, amb una superfície total de 10.897 m2 (coberts 941 m2 i descoberts 9.956 m2), al c/ de Juan Beneyto Bernacer.  
Límits: en tres lots, a saber: A) una parcel·la que fa 885 m2. Limita, al davant, amb el carrer de Cervantes i amb els terrenys del Sr. José I. Puerto Mollá i la finca del Sr. Carlos Ferré Ortiz; a la dreta entrant, amb els terrenys de Vimar Bocairent, SL; a l'esquerra, amb el carrer Palleter; i al fons, amb els terrenys del Sr. Sixto Belda Domínguez. B) Una altra parcel·la que fa 971,98 m2, separada de la descrita amb la lletra A) per la que s'indica com a finca número 3. Limita, al davant, amb la travessia carrer de Juan Beneyto Bernacer i els terrenys del Sr. Sixto Belda Domínguez; a la dreta entrant, amb els terrenys del Sr. Sixto Belda Domínguez; al fons, amb els terrenys del Sr. Sixto Belda Domínguez i la travessia carrer del Tribunal de les Aigües; i a l'esquerra, amb els terrenys de Vimar Bocairent, SL. C) Ultima parcel·la que fa 39,39 m2, separada de la descrita amb la lletra B) per la que s'indica com a finca número 1. Limita, al davant, amb el carrer de Juan Beneyto Bernacer; a la dreta entrant, amb el carrer de Juan Beneyto Bernacer i l'edifici residència Sagrado Corazón de Jesús; al fons, amb els terrenys del Sr. Sixto Belda Domínguez; i a l'esquerra, amb l'edifici del Sr. Sixto Belda Domínguez.  
Superfície que s'ha d'expropiar: 1896,37 m2.  
Finca número 3.  
Propietari: Vimar Bocairent, SL.  
Domicili: c/ de les Germanies, 4.  
Descripció: parcel·la 013, illa 78, pla parcel·lari del cadastre d'urbana 05, amb una superfície total de 10.897 m2 (coberts 941 m2 i descoberts 9.956 m2), al C/ de Juan Beneyto Bernacer.  
Límits: al davant, amb la travessia carrer de Juan Beneyto Bernacer, els terrenys del Sr. Sixto Belda Domínguez i la finca del Sr. Carlos Ferré Ortiz; a la dreta entrant, amb els terrenys del Sr. Sixto Belda Domínguez; al fons, amb la travessia carrer del Tribunal de les Aigües i els terrenys de Vimar Bocairent, SL; i a l'esquerra, amb els terrenys del Sr. Sixto Belda Domínguez.  
Superfície que s'ha d'expropiar: 336 m2.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Bocairent al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencià,  
LUIS BERENGUER FUSTER